Legal Document

Category: 31

Text:
28. ΠΡΟΕΔΡΙΚΟ ΔΙΑΤΑΓΜΑ υπ΄αριθ. 228 της 8/20 Ιουν. 1995 (ΦΕΚ Α΄130) Διακριτικά των στολών του Ιπτάμενου Στρατιωτικού Προσωπικού του Λιμενικού Σώματος. ΄Εχοντας υπόψη: 1.Τις διατάξεις του άρθρ. 33 του από 27 Μαΐου 1927 Ν.Δ/τος «Περί Διοικήσεως του Εμπορικού Ναυτικού» (ΦΕΚ 104/Α΄). 2.Το γεγονός ότι από τις διατάξεις του παρόντος Π.Δ/τος δεν προκαλείται δαπάνη σε βάρος του κρατικού προϋπολογισμού. 3.Τη γνωμοδότηση του Συμβουλίου της Επικρατείας με αριθμ. 246/1995, μετά από πρόταση του Υπουργού Εμπορικής Ναυτιλίας, αποφασίζουμε: Διακριτικά στολών Άρθρ.1.-Τα διακριτικά των στολών του Ιπτάμενου Στρατιωτικού Προσωπικού του Λιμενικού Σώματος καθορίζονται όπως πιο κάτω: Α΄ΔΙΑΚΡΙΤΙΚΟ ΧΕΙΡΙΣΤΩΝ ΑΕΡΟΣΚΑΦΩΝ – ΕΛΙΚΟΠΤΕΡΩΝ ΛΙΜΕΝΙΚΟΥ ΣΩΜΑΤΟΣ ΤΥΠΟΣ 1 (Κανονικό μέγεθος) 1.Είναι κεντημένο με χρυσή κλωστή πάνω σε τσόχα μαύρου χρώματος και απεικονίζει αετό με ανοιχτά φτερά και το κεφάλι στραμμένο προς τα δεξιά. 20.Γ.γ.26-28 Στολές προσωπικού Λ.Σ. Στο πάνω μέρος του αετού και μέσα σε κύκλο διαμέτρου δεκαπέντε (15) χιλιοστών υπάρχουν δύο χρυσοκεντημένες άγκυρες σε σχήμα χιαστί. Έχει ολικό μήκος έντεκα (11) εκατοστά, ύψος τριάντα τρία (33) χιλιοστά το δε μεγαλύτερο ύψος κάθε φτερού είναι δύο (2) εκατοστά. ΤΥΠΟΣ 2 (Σμικρογραφία) 2.Είναι σμικρογραφία του ανωτέρω περιγραφόμενου και έχει ολικό μήκος έξι (6) εκατοστά και ύψος δύο (2) εκατοστά. Το μεγαλύτερο ύψος του φτερού είναι ένα (1) εκατοστό και η διάμετρος του κύκλου ένα (1) εκατοστό. 3.Το ανωτέρω διακριτικό και των δύο τύπων φέρεται μόνο από τους χειριστές αεροσκαφών ή και ελικοπτέρων του Λιμενικού Σώματος, στο αριστερό μέρος του στήθους με όλες τις στολές ως ακολούθως: (α)Με τις χειμερινές και θερινές στολές, εκτός από τις στολές εσπερίδας με τις οποίες φέρεται ιματίδιο, φέρεται στη θέση των παρασήμων ή ταινιών όταν δεν φέρονται παράσημα ή ταινίες παρασήμων. Όταν φέρονται παράσημα ή ταινίες παρασήμων, η κάτω πλευρά του διακριτικού βρίσκεται ένα (1) χιλιοστό επάνω από αυτά και το μέσο του ακριβώς επάνω από το μέσο των παρασήμων ή ταινιών. (β)Με τις στολές εσπερίδας, με τις οποίες φέρεται ιματίδιο, το διακριτικό στερεώνεται με καρφίτσα επάνω στην αριστερή αναδίπλωση (πέτο) κατά τέτοιο τρόπο ώστε η κορυφή του διακριτικού να βρίσκεται τέσσερα (4) χιλιοστά κάτω από την ένωση της αναδίπλωσης με το περιλαίμιο του ιματιδίου. 4.Ο τύπος του διακριτικού που χρησιμοποιείται κάθε φορά εξαρτάται από την στολή με την οποία φέρεται.Ειδικότερα: (α)Ο τύπος 1 (κανονικού μεγέθους) φέρεται με τις υπ΄αριθ. 2, 3, 3α, 6, 6α, 7, 8, 8β χειμερινές και θερινές στολές. (β)Ο τύπος 2 (σμικρογραφία) με τις υπ΄αριθ. 4 και 5 χειμερινές και θερινές στολές και την υπ΄αριθ. μ 8γ θερινή στολή. Β΄ ΔΙΑΚΡΙΤΙΚΟ ΠΛΗΡΩΜΑΤΩΝ ΑΕΡΟΣΚΑΦΩΝ – ΕΛΙΚΟΠΤΕΡΩΝ ΛΙΜΕΝΙΚΟΥ ΣΩΜΑΤΟΣ ΤΥΠΟΣ 1 (Κανονικό μέγεθος) 1.Είναι κεντημένο σε τσόχα χρώματος μαύρου με χρυσή ή κίτρινη κλωστή και απεικονίζει δύο φτερά αετού που έχουν στη μέση  δύο άγκυρες χιαστί εντός κύκλου με διάμετρο δεκαπέντε (15) χιλιοστά. Έχει ολικό μήκος εννέα (9) εκατοστά και το μεγαλύτερο ύψος των φτερών είναι δεκαέξι (16) χιλιοστά. ΤΥΠΟΣ 2 (Σμικρογραφία) 2.Είναι σμικρογραφία του ανωτέρω περιγραφόμενου και έχει ολικό μήκος έξι (6) εκατοστά. Η διάμετρος του κύκλου είναι ένα (1) εκατοστό και το μεγαλύτερο ύψος των φτερών είναι ένα (1) εκατοστό. 3.Το ανωτέρω διακριτικό και των δύο τύπων, φέρεται από τους Αξιωματικούς, Ανθυπασπιστές, Υπαξιωματικούς και Λιμενοφύλακες που ίπτανται ως μέλη πληρώματος των αεροσκαφών ή και ελικοπτέρων του Λιμενικού Σώματος ως ακολούθως: (α)Οι Αξιωματικοί και Ανθυπασπιστές Λ.Σ. κατά τον ίδιο τρόπο που φέρεται το αντίστοιχο διακριτικό των Αξιωματικών Λ.Σ. χειριστών αεροσκαφών ή και ελικοπτέρων Λ.Σ. (β)Οι Υπαξιωματικοί Λ.Σ. και Λιμενοφύλακες κατά τον ίδιο τρόπο που φέρεται από τους Αξιωματικούς Λ.Σ. με τις υπ΄ αριθ. 1, 2, 3, 4, 5 χειμερινές και 1, 2, 3, 4 θερινές στολές καθώς και με την υπ΄ αριθ. 5 θερινή στολή σε σμικρογραφία. Καταργούμενες διατάξεις Άρθρ.2.-Από την έναρξη ισχύος του παρόντος καταργείται το Π.δ. 5/83 (ΦΕΚ 7 Α΄/83) «Διακριτικά των στολών του Ιπτάμενου Στρατιωτικού Προσωπικού του Λιμενικού Σσώματος». Έναρξη ισχύος Άρθρ.3.-Η ισχύς του παρόντος αρχίζει ένα (1) μήνα από την δημοσίευσή του στην Εφημερίδα της Κυβερνήσεως.